Diari Oficial de la Generalitat Valenciana


Sumari del DOGV 4420, del 17-01-2003 (2003/360)

RESOLUCIÓ de 14 de gener de 2003, del secretari general de la Presidència de la Generalitat, per la qual es convoquen dues beques per a la realització de pràctiques professionals en la Secretària Tècnica Administrativa de l'Alt Consell Consultiu en Investigació i Desenvolupament de la presidència de la Generalitat Valenciana, en virtut de la delegació establida en l'article 3 del decret 9/2002, del president de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4420

Data del DOGV
:   17-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/360


Data del document
:   14-01-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * professió de la informació
    * matemàtiques
    * estadística
    * ajuda pública
    * assignació per estudis
    * suport econòmic

RESOLUCIÓ de 14 de gener de 2003, del secretari general de la Presidència de la Generalitat, per la qual es convoquen dues beques per a la realització de pràctiques professionals en la Secretària Tècnica Administrativa de l'Alt Consell Consultiu en Investigació i Desenvolupament de la presidència de la Generalitat Valenciana, en virtut de la delegació establida en l'article 3 del decret 9/2002, del president de la Generalitat Valenciana. [2003/360]
  
Antecedents de fet
  
La Generalitat Valenciana, en el marc de la política dirigida a la millora i especialització de jóvens llicenciats en les àrees de treball en matèria d'investigació i tecnologia, convoca la concessió de dues beques perquè els mateixos puguen accedir a la realització de pràctiques professionals,
  
L'anterior actuació es troba arreplegada en els objectius i activitats del Programa 112.50, Beques de pràctiques professionals en matèria d'investigació i tecnologia, i n'hi ha prou consignació pressupostària en la Llei de Pressupostos de la Generalitat Valenciana per a l'exercici de 2003 i si és procedent 2004
  
Fonaments jurídics
  
1. L'article 47.3 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
2. L'article 35 de la Llei 5/1983 de 30 de desembre de Govern Valencià.
  
3. L'article 3, del Decret 9/2002, de 5 de setembre del president de la Generalitat pel qual es deleguen competències entre altres en el secretari general de Presidència, i segons el qual establix el Decret 108/1992 de 6 de juliol del Govern Valencià, pel qual es regula la concessió de beques.
  
4. El Decret 109/2000 de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern Valencià, modificat parcialment pel Decret 131/2002 de 30 de juliol del Govern Valencià.
  
Resolc:
  
Primer
  
Convocar concurs públic per a la concessió de dues beques per a la realització de pràctiques professionals en la Secretaria Tècnica Administrativa de l'Alt Consell Consultiu en Investigació i Desenvolupament i aprovar les bases per les quals es regix esta convocatòria, incloses com annex I de la present resolució.
  
Segon
  
La dotació econòmica de les dues beques se sufragarà a càrrec del capítol IV, línia T3243000, aplicació pressupostària 05.07 del programa 112.50, per un import total màxim de 21.000 (vint-i-un mil) euros, del Pressupost de la Generalitat Valenciana de l'any 2003 o equivalent per a l'exercici 2004.
  
Tercer
  
S'autoritza l'Alt Consell Consultiu en Investigació i Desenvolupament perquè, en l'àmbit de les seues competències, adopte les mesures necessàries per al desenvolupament i aplicació d'esta resolució.
  
Quart
  
La present resolució entrarà en vigor el dia següent de la seua publicació en el Diari Oficial de la Generalitat Valenciana.
  
Contra esta resolució que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des del dia següent a la seua publicació, de conformitat amb el que preveuen els articles 116 i 117 de la Llei 30/1992 de 26 de novembre del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des del dia següent a la seua publicació, de conformitat amb el que establix els articles 10 i 46 de la Llei 29/1998, de 13 de juliol reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna
  
València, 14 de gener de 2003.- El secretari genera de la Presidència de la Generalitat Valenciana. Per delegació (Article 3 Decret 9/2002, del president de 5 de setembre): Vicente Gomis Cerdán.
  
ANNEX I
  
Bases de la convocatòria de dues beques per a la realització de pràctiques professionals en la Secretaria Tècnica Administrativa de l'Alt Consell Consultiu en Investigació i Desenvolupament de la Presidència de la Generalitat Valenciana.
  
Primera. Objecte
  
Les beques tenen com a objecte la formació complementària, millora i especialització professional de jóvens titulats en les àrees de treball en matèries aplicades a la realització d'estudis sobre investigació, desenvolupament tecnològic i innovació.
  
Segona. Dotació, duració i pagament de les beques
  
Les beques de pràctiques professionals estaran dotades amb 875 euros bruts mensuals, sent l'import total d'ambdues beques de 21.000 (vint-i-un mil) euros.
  
Es finançaran a càrrec dels pressupostos de la Generalitat Valenciana per a 2003 i 2004, d'acord amb el repartiment següent:
  
Beca A
  
Any 2003: 7.000 euros.
  
Any 2004: 3.500 euros
  
Beca B
  
Any 2003: 8.750 euros
  
Any 2004: 1.750 euros.
  
A estos efectes, la present convocatòria i la possibilitat de concessió de la beca es condicionen a la provisió de crèdit adequat i suficient en els dits pressupostos.
  
L'import de la beca s'abonarà mensualment, previ certificat del secretari de l'Alt Consell Consultiu en Investigació i Desenvolupament o del cap administratiu de la Secretaria Tècnica on els becaris realitzen les seues pràctiques.
  
El període de benefici de les beques convocades, no podrà excedir de 12 mesos, i està previst l'1 de maig de 2003 l'inici de la beca de la classe A i l'1 de març de 2003 per a la beca de la classe B.
  
Es finançarà a càrrec dels pressupostos de la Generalitat Valenciana per a l'exercici de 2003 i 2004, codi de la línia T3243000, aplicació pressupostària 05.07 del programa 112.50 o el seu equivalent.
  
Tercera. Nombre i classes de beques
  
S'establixen dues beques, destinades a titulats superiors i mitjans per a l'acompliment de tasques relacionades amb les matèries assenyalades, inclosos aquells que acrediten el benefici previ, per un període no superior a dos anys, d'una altra beca atorgada per qualsevol òrgan administratiu o organisme dependent de la Generalitat Valenciana, les universitats, organismes públics d'investigació i instituts tecnològics de la Comunitat Valenciana. Desenvoluparan la seua labor en la Secretaria Tècnica Administrativa de l'Alt Consell Consultiu en Investigació i Desenvolupament.
  
Quarta. Titulació exigida
  
Els aspirants hauran d'estar en situació de certificar la seua condició de titulat superior, amb no més de quatre anys transcorreguts des de l'obtenció d'esta última condició.
  
Podran optar a la beca, modalitat A, aquells que, reunint les anteriors circumstàncies, hagen cursat alguna de les següents titulacions superiors: estadística i/o matemàtiques.
  
Podran optar a la beca, modalitat B, aquells que, reunint les anteriors circumstàncies, hagen cursat alguna de les següents titulacions: titulats mitjans o superiors en Biblioteconomia i Documentació.
  
Quinta. Mèrits preferents i valoració
  
Mèrits preferents:
  
Modalitat A:
  
- El coneixement d'idiomes comunitaris: especialment anglés.
  
- Coneixements amplis de programari sobre fulls de càlcul, bases de dades i interrelació d'estes i tractament de textos.
  
- Coneixements d'estadística aplicada i d'utilització de programes informàtics aplicats a l'estadística.
  
- L'experiència en l'acompliment de tasques relacionades amb la realització d'estudis sobre investigació, desenvolupament tecnològic i innovació.
  
Modalitat B:
  
- El coneixement d'idiomes comunitaris: especialment anglés.
  
- Coneixements amplis de programari sobre fulls de càlcul, bases de dades i interrelació d'estes i tractament de textos, així com de programari de gestió bibliotecària i documental.
  
- Coneixements en disseny de pàgina html, conversió de documents en format PDF.
  
- L'experiència en l'acompliment de tasques pròpies de la seua titulació relacionades amb la investigació, desenvolupament tecnològic i innovació.
  
La titulació i els mèrits adduïts tindran la valoració següent:
  
Expedient acadèmic: fins a 5 punts
  
Formació relacionada amb les tasques a realitzar: fins a 2 punts.
  
Idiomes comunitaris: fins a 2 punts.
  
Experiència relacionada amb les tasques a exercir: fins a 4 punts.
  
La Comissió Avaluadora que es descriu en la base huitena, una vegada efectuada la valoració de les sol·licituds, convocarà als deu aspirants de cada modalitat de beca amb millor puntuació per a la realització d'una entrevista i, si és procedent, una prova pràctica, valorant-se les mateixes amb fins a 5 punts que se sumaran als anteriors, fixant-se llavors l'orde de prelació definitiu.
  
Els sol·licitants hauran de reunir els requisits i condicions que s'assenyalen en la present convocatòria al terme del termini de presentació d'instàncies.
  
El nombre d'aspirants convocats per a la realització d'una entrevista podrà ser superior a deu si així ho considera la comissió avaluadora una vegada valorats els mèrits arreplegats en les sol·licituds presentades.
  
Els mèrits que s'adduïsquen hauran de ser acreditats, per mitjà de les corresponents còpies compulsades, en el moment de presentació de les sol·licituds.
  
Les persones que acrediten una titulació obtinguda en una universitat privada o estrangera hauran de presentar necessàriament l'homologació del títol a Espanya.
  
Sisena. Formalització de sol·licituds
  
Els impresos de sol·licitud estaran a disposició de les persones interessades en el Registre General de la Presidència (Historiador Chabás, núm. 1). Els candidats hauran de presentar-los en el mateix Registre General o tramitar-los per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, complimentant juntament amb fotocòpia compulsada del DNI la documentació següent:
  
1) Currículum, en el qual es faran constar les dades personals, data i lloc de naixement, domicili actual, telèfon i una foto carnet del sol·licitant.
  
2) Expedient acadèmic.
  
3) Declaració jurada o de promesa de no tindre relació laboral que supose una activitat semblant o que impedisca el compliment de les seues obligacions com a becari i de no ser beneficiari de cap altra beca per a la mateixa o semblant activitat.
  
4) Declaració responsable d'estar al corrent de les seues obligacions fiscals i de seguretat social així com de disposar de cobertura sanitària, que haurà de ser substituïda pels corresponents certificats en el cas de resultar beneficiari de la beca, de conformitat amb el que disposa l'Orde de 30 de maig de 1996, de la Conselleria d'Economia i Hisenda.
  
5) Qualssevol altres documents que acrediten la possessió de mèrits que desitgen al·legar.
  
Setena. Termini de presentació de sol·licituds
  
El termini de presentació de sol·licituds serà de 15 dies hàbils, comptats a partir del dia següent al de la publicació d'esta convocatòria en el Diari Oficial de la Generalitat Valenciana.
  
Huitena. Selecció:
  
Per a l'examen de les sol·licituds de beques es constituirà una comissió avaluadora que estarà formada per:
  
- El secretari de l'Alt Consell Consultiu, o persona en qui delegue, que actuarà com a president.
  
- Un funcionari de la secretaria tècnica administrativa de l'Alt Consell Consultiu en Investigació i Desenvolupament.
  
- Dos tècnics de l'Àrea de Documentació i Anàlisi de Dades de la Subsecretaria de Planificació i Estudis.
  
- El secretari general administratiu de la Presidència, o persona en qui delegue, que actuarà com a secretari de la Comissió Avaluadora.
  
La Comissió Avaluadora adaptarà el seu funcionament al que preveu la present convocatòria, i subsidiàriament a les regles contingudes en el Capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
  
La comissió podrà convocar a tots aquells aspirants que considere oportú, per a comprovar, per mitjà d'entrevista, aquells extrems o mèrits adduïts que considere d'interés.
  
Finalitzat el procés selectiu, la comissió, en el termini de quinze dies a partir del dia següent al del final de presentació de sol·licituds, elaborarà una proposta de concessió de les beques que contindran els beneficiaris i una borsa de reserva per a cada modalitat de beca, en el cas que es produïra alguna renúncia o abandonament.
  
El secretari general de la Presidència de la Generalitat Valenciana es reserva la facultat de deixar deserta l'adjudicació de les beques convocades i d'interpretar el contingut d'estes bases.
  
Novena. Concessió
  
Les beques seran adjudicades per resolució del secretari general de la Presidència de la Generalitat Valenciana a la vista de la proposta de la comissió avaluadora, en el termini màxim de dos mesos a partir del dia següent al de la publicació de la present convocatòria en el Diari Oficial de la Generalitat Valenciana. La no resolució, adjudicant les beques dins del termini establit anteriorment, produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
Deu. Drets, obligacions, tutoria i incidències dels becaris
  
La beca és incompatible amb el benefici de qualsevol altra beca per a la mateixa o semblant activitat o activitat laboral que supose una semblant activitat o que impedisca el compliment de les obligacions com a becari. La infracció d'esta base deixarà sense efecte el benefici de la beca.
  
La condició de becari no genera cap relació laboral ni administrativa amb la Generalitat Valenciana.
  
De conformitat amb el que disposa l'article 8.1 del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat Valenciana, funcionari o laboral, la convocatòria indicarà la situació administrativa que procedisca, d'acord amb la normativa de funció pública; en situació de llicència retribuïda, percebrà les retribucions bàsiques i l'ajuda familiar.
  
Si els becaris, com a conseqüència del desenvolupament de les tasques que hagen de portar a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat Valenciana i l'adscrit funcionalment al servici de la mateixa establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris.
  
L'aplicació de dita normativa es referirà únicament als conceptes i quanties que han de ser rescabalats sense que això implique una modificació en la relació jurídica del becari amb l'administració.
  
La Secretaria de l'Alt Consell Consultiu en Investigació i Desenvolupament ordenarà les activitats i establirà la dedicació dels becaris, segons els criteris dels seus propis servicis i mitjans, i amb una dedicació total màxima de 35 hores setmanals.
  
Finalitzat el benefici de les beques, i previ informe d'assistència, aprofitament i aptitud del Cap Administratiu de la Secretaria Tècnica de l'Alt Consell, s'estendrà el certificat corresponent.
  
El secretari general de la Presidència de la Generalitat Valenciana resoldrà les incidències que es produïsquen durant el període de benefici de les beques a proposta de la Secretaria de l'Alt Consell Consultiu, i deixarà sense efecte les mateixes, prèvia audiència a l'interessat, en els següents casos:
  
a) Incompliment de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits en la present convocatòria.